|  |  |  |
| --- | --- | --- |
| **Nr. Crt.** | **Intrebare formulată** | **Răspuns (include temeiul legal)** |
|  | Pentru scoaterea la concursul national a posturilor publice vacante de consilier debutant trebuie sa trimitem necesarul pana la 29 ianuarie 2024. Putem trimite solicitarea noastra atat direct catre ANFP? | Întrebarea este puțin neclară.  După îndeplinirea tuturor etapelor procedurii de elaborare și avizare a cadrelor de competență pentru funcțiile publice prevăzute la art. XIII alin. (1) din OUG nr. 121/2023, în termen de 20 de zile lucrătoare de la data intrării în vigoare a OUG menționate, **respectiv cel târziu până la data de 29 ianuarie 2024, autorităţile şi instituţiile publice în cadrul cărora sunt stabilite funcţiile publice prevăzute la art. 385 alin. (1) şi (2) din OUG nr. 57/2019**, cu modificările şi completările ulterioare, cu excepţia celor care beneficiază de statute speciale în condiţiile legii, transmit către ANFP o informare privind necesarul de resurse umane pentru funcţiile publice:   * de execuţie de grad profesional debutant şi asistent, vacante, * de conducere de director şi director adjunct, vacante,   stabilit potrivit prevederilor art. 13 şi 14 din anexa nr. 10 la OUG nr. 121/2023, pe care le alocă ocupării prin concursul prevăzut la art. 467 alin. (3) din acelaşi act normativ. Informarea se comunică în format electronic, **prin intermediul sistemului informatic care asigură evidenţa şi managementul funcţiei publice** **şi al funcţionarilor publici**.  Modelul adresei de înaintare, precum și modelul de centralizator generat automat de sistemul informatic care asigură evidenţa şi managementul funcţiei publice şi al funcţionarilor publici în urma introducerii datelor de către instituția sau autoritatea publică pot fi vizualizate prin accesarea următorului link:  [Întâlnire lucru: ANFP – reprezentanţi ai autorităților și instituțiilor publice în cadrul cărora sunt stabilite funcții publice de stat şi teritoriale - ANFP (gov.ro)](https://www.anfp.gov.ro/Anunt/Intalnire_lucru_ANFP__reprezentanti_ai_autoritatilor_si_institutiilor_publice_in_cadrul_carora_sunt_stabilite_functii_publice_de_stat_si_teritoriale)  Prevederile art. XIII alin. (1) din OUG nr. 121/2023 se aplică pentru funcţiile publice de execuţie de grad profesional debutant şi asistent şi pentru funcţiile publice de conducere de director şi director adjunct, **vacante**, care se regăsesc în una dintre situaţiile prevăzute la art. XIII alin. (2) din același act normativ. |
|  | Ce se intampla cu cei care aveau cont in platforma pentru concursul pilot? | Toate informațiile din platforma dedicată proiectului-pilot, organizat în anul 2023, au fost preluate în Platforma dedicată concursului național extins:  [ANFP - Platforma Informatică de Concurs (gov.ro)](https://concurs-national.anfp.gov.ro/)  [Platforma Informatică de Concurs (gov.ro)](https://platforma-concurs-national.anfp.gov.ro/#/login)  De asemenea, candidații care au fost declarați admiși la concursul național din proiectul-pilot pot participa, pentru o perioadă de maximum 3 ani de la data promovării acestuia, la concursurile pe post art. 67 alin. (2) din Anexa nr. 10 la OUG nr. 57/2019, cu modificările și completările ulterioare). |
|  | Necesarul de posturi trebuie semnat de conducatorul institutiei? | Da, conform prevederilor art. 16 alin. (1) și (2) din anexa nr. 10 la OUG nr. 57/2019, cu modificările și completările ulterioare, informarea privind necesarul de resurse umane din funcţia publică se transmite **însoţită de adresă de înaintare a necesarului de resurse umane din funcţia publică, asumată de către conducătorul autorităţii sau instituţiei publice.** |
|  | Pentru instituțiile care au state de organizare clasificate, nu au ID in portal, cum poate fi transmis necesarul de resurse umane cu termen 29.01.2024? | Aceste instituții vor comunica necesarul de resurse umane respectând procedura aplicabilă tuturor instituțiilor și autorităților publice, la secțiunea compartiment introducând manual denumirea acestuia, iar la secțiunea dedicată ID-ul de post vor completa: „0”. |
|  | In contextul desfiintarii posturilor vacante prin Legea nr. 296/2023, care sunt posturile pentru care s-ar putea organiza concursul national in perioada urmatoare? | Pentru primele 2 runde de concurs național pentru funcțiile publice de execuție de grad profesional debutant și asistent, vacante și pentru funcțiile publice de conducere de director și director adjunct, vacante, care se vor desfășura în baza planului de recrutare prevăzut la art. VI alin. (1) din OUG nr. 121/2023, funcțiile publice care pot fi cuprinse în necesarul de resurse umane sunt cele prevăzute la art. XIII alin. (1) din același act normativ, **care se află în una din situațiile reglementate la art. XIII alin. (2) din aceeași ordonanță de urgență.** |
|  | In cazul in care nu se obtine avizul ANFP pana la data de 29.01.2024, pentru cadrul de competente, in ce masura institutia transmite necesarul? | Planul de recrutare elaborat în conformitate cu dispozițiile art. VI alin. (1) din OUG nr. 121/2023 va cuprinde **funcțiile publice vacante pentru care s-a realizat avizarea competenţelor specifice de către Agenţia Naţională a Funcţionarilor Publici,** în implementarea procedurii de elaborare și avizare a cadrelor de competență prevăzută la art. 22 din anexa nr. 8 la OUG nr. 57/2019, cu modificările și completările ulterioare. În lipsa avizării acesta nu poate fi transmis. |
|  | Cand va fi urmatoarea etapa de concurs? | Primele 2 runde ale concursului național se desfășoară conform calendarului orientativ ce se regăsește la următorul link: [GUVERNUL ROMÂNIEI (gov.ro)](https://www.anfp.gov.ro/R/Doc/2024/CN%20EXTINS/Calendar%20orientativ%20CN%20EXTINS.pdf).  Conform prevederilor art. IX alin. (2) din OUG nr. 121/2023, pentru planul de recrutare a funcţionarilor publici, în vederea stabilirii necesarului de resurse umane din funcţia publică aferent perioadei 2024-2025, Agenţia Naţională a Funcţionarilor Publici va transmite solicitarea prevăzută la art. 13 alin. (1) din anexa nr. 10 la OUG nr. 57/2019, cu modificările și completările ulterioare**, până la data de 15 aprilie 2024**. Autorităţile şi instituţiile publice vor transmite informarea privind necesarul de resurse umane stabilit potrivit prevederilor art. 14 şi 15 din anexa nr. 10 la aceeaşi ordonanţă de urgenţă, până la data de 30 aprilie 2024. Pe baza informațiilor centralizate, Agenția va elabora planul de recrutare care va fi aprobat prin hotărâre a Guvernului, conform prevederilor art. 467 alin. (5) din același act normativ. După intrarea în vigoare a noului plan de recrutare, se va organiza o nouă rundă de concurs național, cu respectarea termenelor prevăzute în anexa nr. 10 la OUG nr. 57/2019. |
|  | Daca formularele descriptive privind analiza posturilor contin ID-urile posturilor respective, este posibil ca unele dintre ele sa nu fie prinse in necesar? | Pentru primele 2 runde de concurs național, pentru funcțiile publice de execuție de grad profesional debutant și asistent, vacante și pentru funcțiile publice de conducere de director și director adjunct, vacante, care se vor desfășura în baza planului de recrutare prevăzut la art. VI alin. (1) din OUG nr. 121/2023, funcțiile publice care pot fi cuprinse în necesarul de resurse umane sunt cele prevăzute la art. XIII alin. (1) din același act normativ, **care se află în una din situațiile reglementate la art. XIII alin. (2) din aceeași ordonanță de urgență.** |
|  | Necesarul de ocupare a posturilor vacante altele decât cele cuprinse in proietul pilot, este 30.06.2024? | Proiectul-pilot s-a desfășurat în anul 2023, încheindu-se la 30 septembrie 2023. Pentru procedura privind primul plan de recrutare din anul 2024, precum și pentru cel privind planul de recrutare aprobat prin hotărâre a Guvernului, a se vedea termenele prevăzute la întrebarile 1 și 7. |
|  | Posturile declarate in necesarul de resurse, care ulterior vor fi cuprinde in planul de recrutare mai pot fi ocupate prin transfer sau doar prin concurs? | Potrivit dispozițiilor art. VI alin. (2) din OUG nr. 121/2023, precum și ale art. 12 din anexa nr. 10 la OUG nr. 57/2019, cu modificările și completările ulterioare, funcţiile publice incluse în planul de recrutare a funcţionarilor publici nu pot fi, după caz:  a) transformate din funcţii publice în funcţii în regim contractual;  b) transformate în funcţii publice din altă clasă sau grad profesional ori prin modificarea în proporţie de peste 50% a atribuţiilor aferente funcţiei publice;  c) reduse, cu excepţia reorganizării prin reducerea posturilor din compartimentul în cadrul căruia este prevăzută funcţia publică respectivă;  d) ocupate prin transfer sau mutare definitivă, în condiţiile legii;  e) ocupate prin concurs pe post de către persoane care nu au promovat concursul naţional, cu excepţia prevăzută la art. 467 alin. (9) şi (91) din Ordonanţa de urgenţă a Guvernului nr. 57/2019, cu modificările şi completările ulterioare, astfel cum a fost modificată şi completată prin prezenta ordonanţă de urgenţă  f) ocupate prin aplicarea mobilităţii în cadrul categoriei înalţilor funcţionari publici. |
|  | La concursul national pentru postul de executie de asistent/debutant, respectiv de conducere de director/director adjunct, participa si persoanele care au deja calitatea de functionari publici? | Persoanele care au deja calitatea de funcționar public pot participa la concursurile pentru ocuparea unei funcţii publice, în condițiile prevăzute la art. 467 alin. (9), (91)- (94) din OUG nr. 57/2019, cu modificările și completările ulterioare. |
|  | Pot fi scoase la concurs posturi de asistent, dupa etapa de recrutare, in conditiile in care concursurile sunt blocate pentru anul 2024 si nu sunt posturi unice? | Potrivit art. 16 alin. (1) și (2) lit. d) din Anexa nr. 10 la Codul administrativ, în termen de 10 zile calendaristice de la primirea solicitării prevăzute la art. 13 din același act normativ, autoritatea sau instituţia publică, prin conducătorul acesteia, transmite Agenţiei Naţionale a Funcţionarilor Publici o informare privind necesarul de resurse umane denumirea completă a funcţiilor publice vacante şi a celor previzionate pentru vacantare pentru următorii doi ani, alocate concursului naţional şi concursului pe post. |
|  | Un functionar public care ocupa o functie de executie poate participa la concursul pe post pentru o functie de conducere de director? | Persoanele care au deja calitatea de funcționar public pot participa la concursurile pentru ocuparea unei funcţii publice, în condițiile prevăzute la art. 467 alin. (9), (91)- (94) din OUG nr. 57/2019, cu modificările și completările ulterioare. |
|  | Posturile unice se pot scoate la concurs? Mă refer și la cele de asistent. | Posturile unice de grad profesional asistent, vacante, pot fi comunicate în necesarul de resurse umane, prin încadrarea în una din situațiile reglementate la art. XIII alin. (2) din OUG nr. 121/2023. |